da da da da da da sv da da da da da da da da da da da da da da da da en da en en
Sendt hjem efter 9,3 overs – 2 holdet tabte første kamp - Svanholm Cricketklub
Tirsdag d. 12. juni 2018 kl. 16:59 af Henrik Pfaff
Førsteholdet tog til Skanderborg og spillede 9,3 overs. På det tidspunkt havde Skanderborg 5 for 35. Allerede efter den anden over var det klart at pitchen var farlig. En bold af normal længde fra Jonas hoppede over gærdespilleren og over keeperens opstrakte arme.
Da Skanderborg havde omkring 27 for 0, sagde dommer Kent Petersen at vi fortsætter og indberetter pitchen bagefter. Da fem af Skanderborgs gærder var faldet 35 takket være Jonas og Mads afbrød dommerne kampen.
Skanderborg var klar over at pitchen var farlig, men lod alligevel et hold fra København rejse til byen.
Gærdespilleren gør sig bedste for at få bat på
Mads får en spiller grebet ud
Dokumentation for at de vidste det kan findes på video på DCF’s side fra klubbens foregående hjemmekamp mod Esbjerg, hvor en bold fra en af klubbens kastere gjorde det samme som Jonas.   Så der er to væsentlige ting at sige.
Hvis pitchen er farlig efter to overe er den også farlig senere. Alligevel lod dommerne spillet fortsætte indtil fem skanderborg-gærder var ude. Klar dommerfejl, men det er et skøn, som man ikke får noget ud af at protestere mod.
Det var ikke nogen bouncer, som fotograf Peter Power skrev i sin billedtext . Det var en bold af normal længde, som Jonas og pitchen får til at ryge over keeperen
Den bold fra Jonas var ikke for høj
Vi tilbød at kaste spin i resten af overne og lade Skanderborg kaste som de ville. Tilbuddet ikke modtaget.
Vi har nedlagt protest mod pitchen og krævet, at vi tildeles sejren. Det kan ikke være rigtigt, at et hjemmehold ikke lever op til sit ansvar. Hvis DCF ikke vil acceptere det, mener vi under alle omstændigheder, at en omkamp ikke bør finde sted i Skanderborg.
2. holdet fik Koldings ”star” Botma ud billigt takket være Saud Munir, der havde en storslået kamp i Kolding . Han render rundt med en nylig sammensat finger, men dominerer alligevel festlighederne. Sidste år var vi ude for omkring 80 på den minimale bane på under 10 overs, så man kunne aldrig vide, når Kolding endte med at få 159. Sahadat Riaz 3/26, ”gæstespiller” Saad Ahmad 3/40.
Vi havde 3 af vores ude for 27, men Saud stod der endnu. Han elskede den minimale bane og endte med 75 på 54 bolde – fem seksere. Vi mistede yderligere 2 gærder før Saad Ahmad 27 og Bobby Malik (20) hjalp Saud med at passere.
Så vi var fortsat ubesejrede, da vi blev mødt af regn i Husum – det varede så længe, at kampen blev sat til 2 x 35 overe.
Men holdets stamme klaskede ynkeligt sammen og havde det ikke været for Saud (igen, igen) med 44 og Saad Ahmad med 23 havde vi ikke nået 121. Det passerede Husum for 5 gærder uden at være pressede på overne og dermed tabte holdet sin første ordinære turneringskamp i 1. division, men fører stadig.
3. holdet fortsat i front
2. holdet kunne godt have brugt Zeshan Khan, der ikke kunne tage med på dobbeltturen. Han tog 3 gærder – det samme gjorde Waqas Ali, da AB II hjemme var ude mod vores for omkring 135. Vi havde forinden lavet omkring 220. De to topscorere Lucky Ali (små 70) og Musa Mahmood (30) dominerer kastningen i denne række, men er ifølge DCF’s regler ikke gamle nok til at spille højere oppe.